alexandrainst/scandi-wiki huggingface dataset:
Wet Willie

Wet Willie er eit USA-amerikansk band frå Mobile i Alabama. Den mest kjende songen deira, «Keep On Smilin'», nådde tiandeplassen på den amerikanske Billboard Hot 100-lista i august 1974. Dei hadde fleire andre songar på hitlista i 1970-åra, og vart ofte rekna som southern rock.

Historie
Trommeslagaren Lewis Ross sette saman ei gruppe kalla Fox sommaren 1969 og etter dei flytta frå Mobile i Alabama til Macon i Georgia, der Capricorn Records held til, vart gruppa til Wet Willie. Bandet vart kjend med ein stil innan southern rock frå 1971 til 1978 og gav ut fleire album og singlar, og ein av singlane nådde topp 10 på singellista i USA. Dei vart først kjend for konsertpublikum som oppvarming for Allman Brothers Band i 1971 og er framleis aktive i dag. Når Jimmy Hall er med bandet kallar dei seg Wet Willie, elles har dei kalla seg The Wet Willie Band.

Bandmedlemmar
Kjernen i bandet har vore Jimmy Hall på vokal, munnspel og saksofon, broren hans Jack Hall på bass, John David Anthony på klaverinstrument,  Ricky Hirsch på gitar og Lewis Ross på trommer og og perkusjon. Wick Larsen kom inn som andregitarist ei kort stund i perioden kring albumet Wet Willie II. Ein viktig del av lydbiletet til Wet Willie var dei to kvinnene som song korvokal, kalla «The Williettes». Dette var systera til Jimmy og Jack, Donna Hall og Ella Brown Avery. Ein kort periode i 1974 var òg den britiske songaren Elkie Brooks med i bandet som korsongar, og det same var den framtidige Honkette-medlemmet Leslie Hawkins. Michael Duke spelte for første gongen med bandet på albumet Dixie Rock og la til klaverinstrument og vokal. Det vart mange endringar i besetninga fram til 1978 då dei fekk ny kontrakt med Epic Records. Besetninga bestod då av Jimmy og Jack Hall, Mike Duke, trommeslagaren T.K. Lively og gitaristane Marshall Smith og Larry Berwald fram til tidleg i 1980-åra. Etter ein kort pause kom bandet saman att tidleg i 1990-åra med syskena Jimmy, Jack og Donna Hall og den originale klaverspelaren John David Anthony, trommeslagaren T.K. Lively og dei mangeårige medlemmane Ric Seymour og Ricky Chancey.

Innspelingar
Wet Willie gav ut fleire album på Capricorn Records mellom 1971 og 1977. I tillegg til eit «Greatest Hits»-album på Polydor Records, gav dei òg ut to album til for Epic Records, i tillegg til fleire samleplater og nokre konsertalbum i seinare år. Det kanskje mest kjende albumet deira er konertalbumet Drippin' Wet frå 1973, medan den mest kjende songen deira er hitsingelen «Keep On Smilin'», som nådde topp 10 på Billboard-lista. Songane «Country Side of Life», «Everything That 'Cha Do (Will Come Back to You)», «Leona», «Street Corner Serenade» og «Weekend» gjekk òg inn på Billboard-lista.

Diskografi

Studioalbum

Konsertalbum

Kjelde: Allmusic.com

Singlar

Kjelder

Denne artikkelen bygger på «Wet Willie» frå ,  den 18. desember 2020. 
 oppgav desse kjeldene:

Bakgrunnsstoff
Offisiell nettstad

Rockegrupper frå Alabama
Jamband
USA-amerikanske funk-grupper
Musikkgrupper skipa i 1970
Southern rock-grupper
Manorisms

Manorisms er det sjette studioalbumet til den amerikanske rockegruppa Wet Willie, utgjeve i 1977 på Epic Records. 

Bygningen på plateomslaget er The Manor Studio i Shipton-on-Cherwell, der det meste av albumet vart spelt inn. Det inneheld hitsingelen «Street Corner Serenade», som nådde 30. plassen på Billboard-lista i USA.

Innhald

Medverkande
Jimmy Hall – saksofon, solovokal, munnspel
Marshall Smith – gitar, korvokal
Larry Berwald – gitar
Mike Duke – klaverinstrument, solovokal
Jack Hall – bass, korvokal
Theophilus Lively – trommer, korvokal, perkusjon
Fiachra Trench – orkestrering på «Don't Turn Me Away» og «Let It Shine»
Mick Glossop – lydteknikar

Salslister

Kjelder

Denne artikkelen bygger på «Manorisms» frå ,  den 18. desember 2020. 
 oppgav desse kjeldene:

Musikkalbum frå 1977
Epic Records-album
Wet Willie-album
The Ozark Mountain Daredevils av The Ozark Mountain Daredevils

The Ozark Mountain Daredevils er debutalbumet til det amerikanske countryrock- og southern rock-bandet The Ozark Mountain Daredevils. 

Lappeteppet på plateomslaget gav ein indikasjon om det musikalske utvalet på plata, som mellom anna inneheld singelen «If You Wanna Get to Heaven». Denne nådde 35. plassen på Billboard-lista i USA. 

Allmusic skreiv om albumet: «Det første albumet deira er deira mest suksessrike, ei lystig countryrocksamling som høyrest mykje ut som The Flying Burrito Brothers kring same tid, med fyldigare produksjon og meir humor enn The Burritos hadde, og framheva av glimrande songar («Country Girl», «Road to Glory», «If You Wanna Get to Heaven»).»

Innhald

Salslister

Coverversjonar
 Saliva-songaren Josey Scott spelte inn songen «If You Wanna Get To Heaven» for TV-filmen «The Dukes Of Hazzard: The Beginning».
 Hank Williams jr. spelte inn «If You Wanna Get to Heaven» i 1982 for albumet High Notes.

Medverkande
Steve Cash - munnspel, cembalo, perkusjon, vokal
John Dillon - gitar, mandolin, fele, dulcimer, autoharpe, klaverinstrument, perkusjon, vokal
Larry Lee - gitar, klaverinstrument, trommer, perkusjon, vokal, sag
Randle Chowning - gitar, munnspel, vokal
Michael Granda - bass, perkusjon, vokal
Buddy Brayfield - piano, klaverinstrument
Jack Black - korvokal
Elizabeth Anderson - korvokal
Sidney Cash - korvokal
Janet Lee - korvokal
Donald Bromage - korvokal

Produksjon
Produsent: Glyn Johns/David Anderle
Lydteknikar: Glyn Johns
Kunstnarisk leiar: Mike Doud
Fotografi: Bill Higgins, Jeremy Parkin
Notat i plateomslaget: Mike Dempsey

Kjelder

Denne artikkelen bygger på «The Ozark Mountain Daredevils (album)» frå ,  den 18. desember 2020. 
 oppgav desse kjeldene:

 

The Ozark Mountain Daredevils-album
Debutalbum frå 1973
Album produserte av Glyn Johns
Album produserte av David Anderle
A&M Records-album
Urbania

Urbania er ein kommune i provinsen Pesaro e Urbino i regionen Marche i Italia. Kommunen hadde  innbyggjarar i 2018.

Urbania ligg ved elva Metauro, rundt 8 mil vest for Ancona og rundt 4 mil sørvest for Pesaro. Han grensar til kommunane Acqualagna, Apecchio, Cagli, Fermignano, Peglio, Piobbico, Sant'Angelo in Vado og Urbino.

Urbania er kjend som eit produksjonssenter for keramikk og majolika. I nyare tid er staden blitt knytt til Befana-tradisjonen.

Kjelder 

Denne artikkelen bygger på «Urbania» frå , og «Urbania, Marche» frå  den 19. desember 2020.  
 

Kommunar i provinsen Pesaro e Urbino
Kommunar i Pesaro e Urbino
provinsen Pesaro e Urbino
Krampus

Krampus er ein djevelskikkelse eller eit truande monster med bukkehorn som ifølgje folketradisjonar frå Aust-Alpene opptrer i førjulstida. Krampus finst blant anna i opptog saman med Sankt Nikolas, forløparen for den moderne julenissen, på festdagen hans nilsmesse den 6. desember eller på nilsmesseaftan kvelden før. Medan Nikolas deler ut gåver til lydige barn, skremmer og straffar Krampus dei uskikkelege. 

Krampus har vore særleg viktig i Austerrike. Der har skikkelsen hatt rolle som Fanden, ein folkeleg variant av djevelen, i tillegg til å vera gåveutdelar den 6. desember, på same måte som Nikolas.

Tradisjonar 

Opphavet til Krampus er uklart, men visse folkloristar har foreslått eit samband tilbake til germanske skikkar i førkristen tid. Han blir mellom anna sagt å vera son av Hel i Helheim. Tradisjonane varierer gjennom tidene og frå stad til stad, men likskapen med den horna guden til heksene er tydeleg. Bjørkegreiner minner om innvigselsriter i visse heksesamfunn, som inneber å bindast og å bli piska som ei form for liksom-død. Lenkjene kan vera eit kristent forsøk på «å binda djevelen» eller ei leivning av ein heidensk rite. 

I Austerrike, Bayern, Ungarn, Tsjekkia, Kroatia, Slovakia, Slovenia og Sør-Tirol har skikkelsen vore kjend under ulike namn sidan mellomalderen og utvikla seg til ein av dei mange følgjevenene eller hjelparane til Sankt Nikolas. Når Nikolas løner snille born med gåver, straffar Krampus dei som har vore ulydige. Han kan til dømes fanga borna i sekken og risa eller banka dei, eller bortføra og i verste fall eta dei. I andre tradisjonar, som den italienske Befana, kjem følgjet om natta og legg igjen godteri og hyggelege smågåver i strømper og skor, eller i staden riskvaster og kolbitar som teikn på at ungane fortener straff. I motsetnad til andre av Nikolas sine følgjevener - mellom dei Knecht Ruprecht («Rupert Knekt») og Christkind (Christkindl, «Kristusbarnet») i Tyskland, Belsnickel (òg kalla Pelzebock, Pelznickel) i Tyskland og tyske miljø i USA, og den opphavleg skremmande «negertenaren» Zwarte Piet i Nederland - kan Krampus opptre som ein flokk av fleire Krampus-udyr.

I fleire byar, først og fremst i Alpane, blir det kvart år arrangert opptog der unge menn kler seg ut som Krampus med horn, skinn og skremmande dyre- og djevelmasker, og larmar gjennom gatene med bjøller, piskar og hyl. Opptoga blir på tysk kalla Krampuslauf («krampusløp»). Det har òg vore tradisjon for Krampuskarten, førjulskort med bilde av Krampus.

Sjå òg 

 Perchta (Berchta, Bertha), kvinneleg figur i mørk og lys versjon knytte til vinterOLverv i østerriksk og sørtysk folketradisjon
 Knecht Ruprecht, gåveutdelar og hjelpar til Sankt Nikolaus i nordtysk tradisjon
 Belsnickel, gåveutdelar med sekk og risekvist i tysk tradisjon
 Zwarte Piet, «negerslave» som følgjer Sankt Nikolaus og er gåveutdelar på nilsmesseaften i nederlandsk tradisjon
 Le Père Fouettard, «Fader Pisk» som følgjer Sankt Nikolaus og straffar slemme born i fransk tradisjon

Kjelder

Denne artikkelen bygger på «Krampus» frå ,  den 19. desember 2020.  
 

Austerriksk kultur
Ungarsk kultur
Kroatisk kultur
Tsjekkisk kultur
Advent
Julefigurar
If You Wanna Get to Heaven

«If You Wanna Get To Heaven» er ein song av The Ozark Mountain Daredevils frå debutalbumet deira The Ozark Mountain Daredevils i 1973. Det var den første singelen deira og ein av to singlar dei gav ut som nådde topp 40 på den amerikanske Billboard Hot 100-lista, der han nådde 25. plassen, og selde kring 500 000 eksemplar.

Songen vart spelt av Jeff Carson i 1997 på albumet hans Butterfly Kisses. Songen var med i videospelet Grand Theft Auto V på radiokanalen Rebel Radio.

Innhald
«If You Wanna Get to Heaven» 3:04
«Spaceship Orion» 3:11

Andre versjonar
 Hank Williams jr. spelte inn songen i 1982 på albumet hans, High Notes.
 I 2007 vart songen spelt inn av Saliva-songaren Josey Scott for filmen The Dukes of Hazzard: The Beginning.

Kjelder

Denne artikkelen bygger på «If You Wanna Get to Heaven» frå ,  den 19. desember 2020. 
 oppgav desse kjeldene:

Bakgrunnsstoff
 

Songar frå 1973
Singlar frå 1973
Songar skrivne av Steve Cash
A&M Records-singlar
The Ozark Mountain Daredevils-songar
Hank Williams jr.-songar
Randle Chowning

Randle Lynn Chowning () er ein USA-amerikansk songar og låtskrivar, mest kjend for å ha skipa og vore solovokalist og sologitarist i The Ozark Mountain Daredevils.

Chowning slutta i bandet etter ein krangel med bandet i 1976, og var sidan av og på i bandet i seinare år. I 1976 vart han erstatta av nordmannen Rune Walle frå Flying Norwegians. Chowning skipa då sitt eige band, Randle Chowning Band.

Kjelder

Denne artikkelen bygger på «Randle Chowning» frå ,  den 19. desember 2020. 
 oppgav desse kjeldene:

Folk frå Howell County i Missouri
USA-amerikanske songarar
USA-amerikanske gitaristar
USA-amerikanske låtskrivarar
Musikarar frå Missouri
The Ozark Mountain Daredevils-medlemmar
Lahti-renna 1979

Dei årlege internasjonale skirenna i Lahti 1979 vart avvikla dagane 2. til 4. mars 1979. Norske langrennarar gjekk til topps på 15 km og 50 km, Anders Bakken vann 15 km knipent, før Lars Erik Eriksen sigra på femmila framfor Oddvar Brå og med nemnde Bakken på tredjeplass. Sovjetunionens Galina Kulakova vann 10 km for kvinner og ho gjekk stafettlaget inn til triumf. Arrangørlandet fekk også to vinnarar; Jouko Karjalainen i kombinertrennet og Pentti Kokkonen i storbakkehoppinga. I normalbakken var Jim Denney frå USA i ei eiga klasse.

Menn

15 km

50 km

Kombinert

Hopprenn, normalbakke

Hopprenn storbakke

Kvinner

10 km

4 x 5 km stafett

Kjelder
Sportsboken 79-80. Dreyer Bok Stavanger. 1979.

Nordiske greiner
Sport i 1979
Idrettstilskipingar i Finland
Lăki

Lăki (bulgarsk Лъки) er ein by og ein kommune i provinsen Plovdiv i Bulgaria. Kommunen omfattar byen Lăki og ti andre busetnader.

Kommunen har eit areal på 281 km2. Ved folketeljinga i 2011 hadde kommunen 2 902 innbyggjarar, medan sjølve byen hadde 2 128 innbyggjarar.

Dei største busetnadene i kommunen er:

Referansar 

Byar i provinsen Plovdiv
Kommunar i provinsen Plovdiv
Provinsen Plovdiv
It'll Shine When It Shines

It'll Shine When It Shines er det andre studioalbumet til den amerikanske southern rock/countryrock-gruppa The Ozark Mountain Daredevils, gjeve ut i 1974.

Debutalbumet deira hadde vore ein stor nok suksess til å gje bandet nok innverknad til å spele inn det neste albumet sitt heime hos seg sjølv. Albumet vart spelt inn i eit gardshus frå før borgarkrigen, som dei brukte som øvingslokale. Med seg hadde dei produsentane Glyn Johns og David Anderle som arbeidde i eit mobilt studio i ein lastebil parkert utafor. Dette skapte eit avslappa og organisk miljø som gav dei songar som Steve Cash sin ironiske swamp rock-songen «E.E. Lawson».

Albumet inneheld den største hitten deira, «Jackie Blue», som nådde tredjeplassen på Billboard Hot 100 i 1975. Songen vart skriven av Larry Lee seint i innspelinga og spelt inn etter forslag frå Johns, som overtydde Lee til å endre den opphavlege teksten om ein ven som selde dop til ein ode til ei frisinna, einsleg kvinne.

Innhald

Salslister

Medverkande
Steve Cash - munnspel, perkusjon, vokal
John Dillon - gitar, dulcimer, munnspel, klaverinstrument, vokal
Larry Lee - gitar, klaverinstrument, trommer, vokal
Randle Chowning - gitar, dobro, mandolin, munnspel, vokal
Michael Granda - bass, gitar, vokal
Buddy Brayfield - klaverinstrument, vokal
Glyn Johns - gitar
Nick DeCaro - trekkspel
Jody Troutman - korvokal

Produksjon
Produsent: Glyn Johns/David Anderle
Lydteknikar: Glyn Johns
Kunstnarisk leiar: Roland Young
Fotografi: Harry Mittman, Jim Mayfield 
Notat i plateomslaget: Ken Seeholzer

Kjelder

Denne artikkelen bygger på «It'll Shine When It Shines» frå ,  den 19. desember 2020. 
 oppgav desse kjeldene:

The Ozark Mountain Daredevils-album
Musikkalbum frå 1974
Album produserte av Glyn Johns
Album produserte av David Anderle
A&M Records-album
Jackie Blue

«Jackie Blue» er ein song av The Ozark Mountain Daredevils for det andre albumet deira, It'll Shine When It Shines frå 1974. Han kom ut på singel i februar 1975 som ein oppfølgjar til den mislykka førstesingelen frå albumet, «Look Away». «Jackie Blue» vart den andre og siste hitten deira etter debutsingelen «If You Wanna Get to Heaven» som nådde 25. plassen på Billboard Hot 100 i 1973. «Jackie Blue» klatra heilt til tredjeplassen, og låg ei veke på toppen av Cashbox-lista i mai 1975. Songen nådde òg andreplassen i canada, niandeplassen i New Zealand, tiandeplassen i Sør-Afrika og 27. plassen i Australia.

Songen vart henta inn til innspelinga av det andre albumet deira av trommeslagaren Larry Lee. Han skreiv songen om ein ven av seg som selde dop. Produsenten Glyn Johns likte songen, men fekk overtydd Lee om å skrive om teksten til å handle om ei frisinna, einsleg kvinne i staden.

Salslister

Vekeslister

Årslister

Andre versjonar
Songen vart spelt inn av The Smashing Pumpkins i 1991 under innspelinga av Gish, og sidan gjeven ut på samleplata 20 Explosive Dynamic Super Smash Hit Explosions!. Denne kom òg seinare ut som bonusspor på Pisces Iscariot i 2012. 
Ray Conniff spelte inn songen i 1975 for albumet Another Somebody Did Somebody Wrong Song.
AM & Shawn Lee spelte inn ein versjon av «Jackie Blue» i 2011 på albumet Celestial Electric.

Kjelder

Denne artikkelen bygger på «Jackie Blue (song)» frå ,  den 19. desember 2020. 
 oppgav desse kjeldene:

Songar frå 1974
Singlar frå 1975
The Ozark Mountain Daredevils-songar
Songar skrivne av Larry Lee
Songar produserte av Glyn Johns
Songar skrivne av Steve Cash
A&M Records-singlar
Songar om einsemd
The Smashing Pumpkins-songar
Henny Reistad

Henny Ella Reistad () er ein norsk handballspelar frå Oslo. Ho vart europameister 2020 og verdsmeister 2021 med Noregs landslag. Våren 2021 vann ho EHF-meisterligaen med IK Våg. Reistad er rykkromspelar.

Klubbspel
Reistad var aktiv på Stabæk IF sitt lag i eliteserien frå 2015 til -18. Frå 2018 har ho spelt på IK Våg, kjend som Vipers, Noregs suverene topplag i kvinnehandball. Med laget frå Kristiansand vart ho seriemeister 2019 og 2020.

Landslagsspel
Reistad fekk sin landslagdebut 22. november 2018 og deltok i EM 2018 i Frankrike, der Noreg enda på femteplass. Grunna skade var ho ikkje aktuell til VM 2019. Under europameisterskapen 2020 i Danmark markerte ho seg som ein av dei viktigaste spelarane i det norske mannskapet. I EM-finalen mot Frankrike skåra ho 2 av dei norske måla i ein kamp som enda med norsk siger 22-20. Året etter vart ho med 6 mål toppskårar i VM-finalen då Noreg atter vann ein internasjonal meisterskapsfinale.

Merittar landslag
EM 2018: Nr 5 etter 38–29 mot Sverige
EM 2020: Gullmedalje etter 22–20 mot Frankrike
OL i 2021: Bronsemedalje etter 36–19 mot Sverige
 VM 2021: Gullmedalje etter 29–22 mot Frankrike

Kjelder

Denne artikkelen bygger på «Henny Reistad» frå ,  den 19. desember 2020.  
handball.no

Norske handballspelarar
Europameistrar i handball
Spelarar i Handball-EM 2018 for kvinner
Spelarar i Handball-EM 2020 for kvinner
Norske deltakarar under sommar-OL 2020
Handballspelarar under sommar-OL 2020
Folk frå Oslo
PlayStation 5

PlayStation 5 (forkorta PS5) er ein spelkonsoll utvikla av Sony Interactive Entertainment. Konsollen vart annonsert i 2019 som ein oppfølgjar til PlayStation 4 og lansert den 12. november 2020 i Australia, Japan, New Zealand, Nord-Amerika, Singapore og Sør-Korea, og den 19. november 2020 i Europa.

Konsollen vart utgjeven i to variantar, ein grunnmodell med ein Ultra HD Blu-ray-kompatibel optisk diskstasjon, og ein digital variant som manglar denne stasjonen og fungerer som ein billegare modell for brukarar som føretrekkjer på kjøpe spel via digital distribusjon.

Kjernefunksjonane til PlayStation 5 femner ein solid-state drive (SSD) som er tilpassa rask datastrøyming for å gje betre lagringsyting, ein AMD GPU som kan produsere grafikk i 4K-oppløysning og vise opp til 120 bilete i sekundet, maskinvare-aksellerert strålesporing (ray tracing) for meir realistiske lyseffektar og refleksjon, Tempest Engine for tredimensjonale lydeffektar og bakoverkompatibilitet med dei fleste titlane utgjevne til PlayStation 4 og PlayStation VR.

Kjelder

Bakgrunnsstoff 
 

 
Produkt introduserte i 2020
The Car Over the Lake Album

The Car Over the Lake Album er det tredje studioalbum til det amerikanske countryrockbandet The Ozark Mountain Daredevils. Albumet vart spelt inn i Nashville og kalla opp etter det surrealistiske plateomslaget, som var teken frå ein reklameplakat for ein av college-konsertane deira. Den originale utgjevinga kom med ein EP-plate på raud acetat kalla The Little Red Record. Desse spora kom seinare ut som bonusspor på CD-utgåva av albumet. 

Allmusic skreiv om albumet: «På trass av at det vart spelt inn i Nashville, har The Car Over the Lake Album ein særeigen Calfornia-vibe på fleire spor, særskild dei skrivne og sungne av trommeslagaren Larry Lee. Bidraga hans kunne blitt plassert side om side med 'Ventura Highway' og andre songar av America.»

Innhald

Medverkande
The Daredevils
Buddy Brayfield - piano, elektrisk piano, orgel & obo på «Gypsy Forest»
Steve Cash - munnspel
Randle Chowning - gitar, mandolin og munnspel
John Dillon - gitar, mandolin og munnspel
Mike Granda - bass
Larry Lee - trommer, akustisk gitar og synthesizer

Gjestemusikarar:
Weldon Myrick - pedalsteelgitar
Farrell Morris - orkesterbjøller
Nancy Blake - cello

Produksjon
Produsent: David Anderle
Lydteknikar og miksing: Marty Lewis
Assistert av Kent Nebergall
Innspelt i Quadrafonic Sound Studios. Nashville
Miksa på ny i Sunset Sound Recorders i Los Angeles
Mastering av Doug Sax i the Mastering Lab
Kunstnarisk leiar: Roland Young
Albumdesign: Chuck Beeson
Illustrasjon på framsida Murv Jacob
Bokstavering: Stan Evenson
Fotografi på baksida: Jim Mayfield, Billy Higgins. Kansas Film Works 
Fotografi: Bill Higgins, Jeremy Parkin
Management: Good Karma Productions

Salslister

Kjelder

 

The Ozark Mountain Daredevils-album
Musikkalbum frå 1975
Album produserte av David Anderle
A&M Records-album
Men from Earth

Men from Earth er det fjerde studioalbumet til countryrock/Southern rock-bandet The Ozark Mountain Daredevils. Randle Chowning, som var med å skipe bandet, valte å gå solo etter innspelinga av det førre albumet, The Car Over The Lake Album og vart erstatta av norske Rune Walle frå Flying Norwegians for innspelinga av Men From Earth. Dette albumet inneheld fleire songar av Larry Lee, som den romantiske «You Know Like I Know» og den meir rocka countrysongen «Homemade Wine». Som på det førre albumet kom òg dette albumet ut med ein EP kalla  The Little Red Record 2 med to ekstra songar, «Roscoe's Rule» og «A Dollar's Worth of Regular». Desse to spora kom ut som bonusspor på CD-utgåva frå 2002, i lag med «Better Days», som til då berre var gjeven ut som B-sida til singelen «Jackie Blue» seint i 1974.

Innhald

Medverkande
John Dillon - dulcimer, fele, gitar, klaverinstrument, vokal
Buddy Brayfield - klaverinstrument, obo, vokal
Rune Walle - banjo, gitar, mandolin
Steve Cash - munnspel, perkusjon, vokal
Mike Granda - bass, vokal
Larry Lee - trommer, gitar, klaverinstrument, vokal, blåseinstrument

Sidemen from Earth (gjestemusikarar):
Bill Jones - horn, fløyte og synthesizer
Randle Chowning - gitar og vokal
Steve Canaday - trommer 
Connie Canaday - vokal
Bean - definisjon av Pachuco
Bobbye Hall - conga og perkusjon
Jerry Mills - mandolin

Produksjon
Spelt inn i Quadrofonic Sound Studios. Nashville i Tennessee, American Artist Studio i Springfield i Missouri og Caribou Ranch i Nederland i Colorado
Lydteknikar og miksing: Marty Lewis
Mastering i Mastering Lab i Los Angeles, California
Produsert av David Anderle
Kunstnarisk leiar: Roland Young
Design: Junie Osaki
Fotografi: Jim Mayfield
Fotograif på framsida: Clarence & Roscoe Jones, teken juni 1976 av Jim Mayfield

Salslister

The Ozark Mountain Daredevils-album
Musikkalbum frå 1976
Album produserte av Glyn Johns
Album produserte av David Anderle
A&M Records-album
Don't Look Down av Ozark Mountain Daredevils

Don't Look Down er det femte studioalbumet til det amerikanske southern rock/countryrockbandet The Ozark Mountain Daredevils. Bandet mista eit nytt opphavleg medlem, Buddy Brayfield, men la til tre nye musikarar, inkludert songaren, gitaristen og den mangeårige venen Steve Canaday, som eigde New Bijou og var viktig i oppstarten til bandet. Dei spelte òg inn albumet med ny produsent, David Kershenbaum.

Trass i at songen «Following The Way That I Feel» vart rekna som den sterkaste popmelodien i katalogen deira, selde ikkje Don't Look Down så mykje som venta og The Ozark Mountain Daredevils vart droppa frå A&M Records og gjekk til Columbia Records.

Albumet er nemnt i boka Barrel Fever av David Sedaris.

Innhald

Medverkande
Larry Lee - trommer, akustisk gitar, synthesizer og vokal
Steve Cash - munnspel, perkusjon og vokal
John Dillon - gitar, fele, piano på «Crazy Lovin'» og vokal
Michael «Supe» Granda - bass, akustisk gitar og vokal
Steve Canaday - gitar, trommer og vokal
Jerry Mills - mandolin
Rune Walle - gitar, sitar, banjo 
Ruell Chappell - klaverinstrument og vokal

Gjesteartistar
Geoff Richardson - bratsj på «Giving It All To The Wind»

Produksjon
Innspelt i Caribou Ranch, Colorado.
Miksa i AIR, London
Lydteknikar: Pete Henderson
Assistert av Tom Likes og Nigel Walker.
Turnémanager: Charlie McCall.
Utstyr: Larry Tucker og Dick Trask.
Management: Good Karma Productions, Kansas City, Missouri.
Kunstnarisk leiar: Roland Young.
Designerar: Brian Hagiwara, Stan Evanson.
Fotografi: Mark Hanauer.
Fotografi på innsida av omslaget: Jim McCrary.

Salslister

Kjelder

Denne artikkelen bygger på «Don't Look Down (album)» frå ,  den 19. desember 2020. 
 oppgav desse kjeldene:

The Ozark Mountain Daredevils-album
Musikkalbum frå 1978
Album produserte av David Kershenbaum
A&M Records-album